Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 3 พ.ค.65
Daily Focus - บล.ฟินันเซีย ไซรัส ประจำวันที่ 3 พ.ค.65
3 พ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (3 พ.ค.65) คาด SET Index จะแกว่งตัว Sideways to Sideways Down ในกรอบ 1,660-1670 จุด ท่ามกลางมูลค่าการซื้อขายที่คาดไม่หนาแน่นเนื่องจากยังอยู่ในช่วงคาบเกี่ยววันหยุด รวมถึงตลาดหุ้นเอเชียหลายประเทศปิดทำการ
นอกจากนี้ปัจจัยสำคัญที่ต้องติดตามคือการประชุม FED ในวันที่ 3-4 พ.ค. ซึ่งตลาดคาดปรับขึ้นดอกเบี้ย 0.5% และเริ่มลดขนาดงบดุลวงเงิน US$9.5 หมื่นล้านต่อเดือน ทำให้ Upside ของดัชนีระยะสั้นค่อนข้างจำกัดและยังมีแนวโน้มพักตัวต่อเนื่องในเดือน พ.ค.
อย่างไรก็ตามมองเป็นจังหวะ “สะสมหุ้นพื้นฐาน” ในกรอบ 1,600-1,650 จุด โดยยังคงได้อานิสงส์ระยะกลาง-ยาวจากเศรษฐกิจในประเทศทยอยฟื้นตัวอย่างต่อเนื่องตามการ Reopening โดยเฉพาะอย่างยิ่งการเปิดประเทศเต็มรูปแบบใน ครึ่งหลังปีนี้ ซึ่งจะช่วยหนุนให้ Fund Flow ยังอยู่ในทิศทางไหลเข้า
โดยกลุ่มที่ชอบยังเป็น Value Domestic และ Reopening Play ที่มี PER/PBV ไม่สูงเทียบกับในอดีตก่อน COVID-19 ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/65 แข็งแกร่งและหุ้นที่ได้ประโยชน์จากบาทอ่อน
สำหรับหุ้นเด่นวันนี้ : TH แนะนำ “ซื้อ” ปรับเพิ่มราคาเป้าหมายเป็น 9 บาท คาดกำไรสุทธิไตรมาส 1/65 โต 347% จากปีก่อน เนื่องจากบริษัทเพิ่งเริ่มต้นธุรกิจ AMC ในไตรมาส 4/64 ขณะที่ในไตรมาส 1/64 ยังเป็นธุรกิจสื่อสิ่งพิมพ์และสินเชื่อแฟคตอริ่ง กำไรดังกล่าวทรงตัวใกล้เคียงไตรมาส 4/64 เพราะมูลหนี้ในการบริหารยังเท่าเดิม
ขณะที่โมเมนตัมกำไรจะเป็นขาขึ้นตลอดทุกไตรมาสของปี อย่างไรก็ตามปรับประมาณการกำไรปี 2565-67 ลงเฉลี่ยปีละ 15% จากการเพิ่มค่าใช้จ่ายในการจัดเก็บหนี้และค่าบริหารให้สูงกว่าเดิมเพื่อความระมัดระวัง แต่คาดกำไรปี 2565 ยังก้าวกระโดด 227% จากปีก่อน และโตเฉลี่ย +49% ในปี 2565-67 ให้แนวรับ 6.35//6 บาท แนวต้าน 6.70//6.90-7 บาท